16.pielikums

Latvijas Nacionālā kultūras centra

2022.gada 30.novembra

rīkojumam Nr. 1.1-5/87

Profesionālās kvalifikācijas eksāmena PROGRAMMA  
  
profesionālā kvalifikācija "Fotogrāfs", 4. LKI līmenis

|  |  |  |
| --- | --- | --- |
| **Mērķis**  **9** | Pārbaudīt un novērtēt eksaminējamā profesionālās kompetences atbilstoši profesijas standarta prasībām. | |
| **Darba uzbūve** | Uzdevumu skaits | 5 |
| Uzdevumu veidi | Fotogrāfiju kolekcijas pamatojums, fotogrāfiju kolekcijas izstrāde un apraksts, prezentācijas materiālu sagatavošana, praktiskais darbs, darba prezentēšana. |
| Uzdevuma izpildes kopējais laiks minūtēs | 60 min. (4. un 5.uzdevums) |
|  | 1., 2. un 3. uzdevumi izpildāmi pirms eksāmena.  4. un 5. uzdevumi izpildāmi eksāmena laikā. | |
| **Uzdevumu apraksts** | **Individuālā darba uzdevums ir izstrādāt fotogrāfiju kolekciju (6-12 fotogrāfijas) atbilstoši pasūtītāja – konkrētas iestādes vai uzņēmuma – darba uzdevumam, darbā demonstrējot zināšanas par fotogrāfa darbu.**  **1. Teorētiskā daļa. Pirmais uzdevums: izstrādāt fotogrāfiju kolekcijas pamatojumu.**  1.1. Pamatojuma minimālais apjoms bez pielikumiem ir 12 lapaspuses, to noformē atbilstoši „Norādījumiem fotogrāfiju kolekcijas izpētes, izstrādes un procesa dokumentācijas noformēšanai” (*1.pielikums*);  1.2. Aprakstā nepieciešams:  1.2.1. izvirzīt darba uzdevumu, kas būs pamats fotogrāfiju kolekcijas izveidei, raksturot pasūtītāju, definēt iespējamos risinājumus;  1.2.2. izpētīt trīs analogus, raksturojot attēlu atbilstību funkcijai, fotografēšanas paņēmienus, tehnoloģiskos risinājumus.  1.2.3. aprakstīt un pamatot nosacījumu izvēli fotogrāfiju izveidē: kompozīcijas un tonalitātes izvēli, fotografēšanas paņēmienus, izvēlēto vidi un vides apstākļus,.  1.2.4. Uzskaitīt kolekcijas izstrādei nepieciešamo materiālo un tehnoloģisko resursu izvēli, pamatot izvēli.  1.2.5. Izstrādāt fotografēšanas procesa plānu un laika grafiku.  1.2.6. Aprakstīt fotogrāfiju kolekcijas vai atsevišķu fotogrāfiju funkcionālā pielietojuma iespējas – kur tās tiks izmantotas.  **2. Teorētiskā daļa/ Prakstiskā daļa. Otrais uzdevums: izgatavot fotogrāfiju kolekciju un pamatot aprakstā fotogrāfiju kolekcijas izgatavošanā pieņemtos lēmumus.**  2.1. Izgatavot fotogrāfijas, pielietojot zināšanas par fotogrāfijai pieejamajiem mākslinieciskās izteiksmes līdzekļiem un kompozīciju, izmantojot atbilstošus tehniskos risinājumus, fotografēšanas paņēmienus un gaismas shēmas.  2.2. Pamatot izvēli:  2.2.1. slēdža laiks, diafragmas atvērums, ISO uzstādījumi);  2.2.2. vide, fons un apgaismojums;  2.2.3. kadrējums un kompozīcija;  2.3. Analizēt, atlasīt un apstrādāt fotomateriālu atbilstoši darba uzdevumam:  2.3.1. analizēt izstrādāto fotomateriālu pēc tehniskajiem kvalitātes kritērijiem;  2.3.2. atlasīt darba uzdevumam atbilstošāko fotomateriālu;  2.3.3. veikt fotomateriāla digitālo apstrādi.  2.4. Detalizēti aprēķināt fotogrāfiju kolekcijas izgatavošanas izmaksas.  2.5. Izdarīt secinājumus par fotogrāfiju kolekcijas rezultātu.  2.6. Papildināt fotogrāfiju kolekcijas pamatojumu, *saskaņā ar 1.pielikumu.*  Fotogrāfiju kolekcijas pamatojumu apraksta formā (.pdf)iesniedz e-pastā eksaminācijas institūcijai 7 dienas pirms eksāmena norises.  **3. Praktiskā daļa. Trešais uzdevums: sagatavot fotogrāfiju kolekcijas prezentācijas materiālus.**  3.1. Atlasīt 4 fotogrāfijas (pēc eksaminējamā izvēles no fotogrāfiju kolekcijas), izmērs 20 x 30 cm, aversā norādīta informācija par darba autoru, kolekcijas nosaukumu, attēla Nr. Noformēt un sagatavot eksponēšanai fotogrāfijas.   * 1. Izveidot digitālu prezentāciju (15 - 20 slaidi), saskaņā ar *2. pielikumu.*   **4. . Praktiskā daļa. Ceturtais uzdevums: Studijas apstākļos fotografēt portretu.**  4.1. Fotografēt fotostudijā portretu 3 veidos:  4.1.1. portrets sēžot (izvēloties vienu no variantiem: līdz krūtīm/ līdz ceļgaliem, redzamas rokas/ visā augumā),  4.1.2. portrets stāvot visā augumā;  4.1.3. portrets ar aksesuāru (izvēloties vienu no variantiem: stāvot visā augumā/ sēžot visā augumā).   * 1. Fotogrāfijas apstrādāt un pievienot digitālajai prezentācijai, raksturojot (rakstiski) izmantotos kameras uzstādījumus un izvēlētā apgaismojuma ietekmi uz attēlu. *(izpildes laiks* 60 *min.).*   2. Digitālajai prezentācijai pievienot arī fotogrāfiju oriģinālus.   3. Eksāmena norisē modelim tiek nodrošināts viens modelis visiem.   **5. Praktiskā daļa. Piektais uzdevums: prezentēt darbu un atbildēt uz komisijas jautājumiem.**   * 1. Mutiski, izmantojot prezentācijas materiālus, prezentēt fotogrāfiju kolekcijas risinājuma izstrādi atbilstoši darba uzdevumam, fotogrāfiju kolekcijas veidošanas procesu un rezultātu.   2. Prezentēt studijā uzņemtos portretus, raksturojot izmantotos kameras uzstādījumus, izvēlētā apgaismojuma ietekmi uz attēlu, attēla apstrādes kritērijus un analizējot rezultātu .   3. Atbildēt uz komisijas jautājumiem *(izpildes laiks prezentācijai un atbildēm uz jautājumiem 15 min.)* | |
|  |  | |
| **Norises vieta un nepieciešamie materiālie līdzekļi**  **9** | Eksāmena norisei nepieciešama telpa sagatavoto materiālu prezentēšanai, aprīkota fotostudija.  Nepieciešamie palīglīdzekļi: dators ar interneta pieslēgumu un fotogrāfiju digitālās apstrādes programmatūru, multimediju projektors, ekrāns, fototehnika, modelis, rekvizīti. | |
| **Vērtēšanas kārtība** | Uzdevumu izpildi vērtē eksaminācijas komisija. Vērtēta tiek katra uzdevuma izpilde.  Maksimāli iegūstamais punktu skaits ir 300, kas atbilst 100%. Profesionālās kvalifikācijas eksāmena kopējais vērtējums sastāv no:  Profesionālās kvalifikācijas eksāmena teorētiskās daļas vērtējuma – 100 punktiem, kas ir 30% no kopīgā vērtējuma.  Profesionālās kvalifikācijas eksāmena praktiskās daļas vērtējuma – 200 punktiem, kas ir 70% no kopīgā vērtējuma.  Eksāmens ir nokārtots, ja uzdevumu izpildes apjoms nav zemāks par 60%.  Profesionālās kvalifikācijas eksāmena teorētiskajā un praktiskajā daļā iegūtais kopējais punktu skaits nosaka vērtējumu ballēs atbilstoši vērtēšanas skalai 4. LKI līmenim (3.profesionālās kvalifikācijas līmenim): | |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Iegūto punktu skaits | 1–53 | 54–105 | 106–157 | 158–209 | **210–225** | **226–240** | **241–255** | **256–270** | **271–285** | **286–300** |
| Uzdevumu izpildes apjoms (%) | 1-14 | 15-29 | 30-44 | 45-59 | **60-67** | **68-75** | **76-83** | **84-91** | **92-96** | **97-100** |
| Vērtējums ballēs | 1 | 2 | 3 | 4 | **5** | **6** | **7** | **8** | **9** | **10** |

|  |  |
| --- | --- |
| **Tehnoloģiskās iekārtas, aprīkojums un darba instrumenti** | Eksāmena norisei nepieciešams:  aprīkota foto studija - 1 gab.,  fotokameras (dažādas) - 2 gab.,  foto objektīvi (dažādi) - 4 gab.,  studijas gaismas (dažādas) - 5 gab.,  studijas foni (dažādi, t.sk. tumšs) - 4 gab.,  palīgaprīkojums (atstarotāji, atmiņas kartes u.c.),  tumšas krāsas priekšmeti, stikla virsma,  dators ar programmatūru fotogrāfiju apstrādei - 1 gab.,  prezentēšanas tehnika (digitālais ekrāns). |
| **Materiāli, palīgmateriāli u.tml.** | Katram eksaminējamajam:  pildspalva - 1 gab.,  zīmulis - 1 gab.,  lineāls - 1 gab.,  A4 formāta baltas lapas - 2 gab. |

Profesionālās kvalifikācijas eksāmena uzdevumu izpildes  
VĒRTĒŠANAS KRITĒRIJI

profesionālā kvalifikācija "Fotogrāfs", 4. LKI līmenis

|  |  |  |  |  |  |  |  |
| --- | --- | --- | --- | --- | --- | --- | --- |
| Profesionālās kompetences | Profesionālo kompetenču izpildes skaidrojums: prasmes, iemaņas un attieksmes | Vērtējums par kritērija izpildi\* | | | | | Punktu skaits |
| I | II | III | IV | V |  |
| **Teorētiskā daļa** | |  |  |  |  |  |  |
| **1. Izstrādāt fotogrāfiju kolekcijas pamatojumu** *(maksimāli iegūstamais punktu skaits 50 punkti)* | 1.1. Izstrādāts darba uzdevums, veikts pasūtītāja raksturojums | 0 | 1 | 3 | 4 | 5 |  |
| 1.2. Veikta trīs analogu izpēte atbilstoši darba uzdevumam, izvērtēta atbilstība funkcijai un lietotājam | 0 | 1 | 3 | 4 | 5 |  |
| 1.3. Aprakstīti analogos izmantotie fotografēšanas paņēmieni un pielietotie tehnoloģiskie risinājumi | 0 | 1 | 3 | 4 | 5 |  |
| 1.4. Raksturots darba uzdevums un specifika fotogrāfiju kolekcijas izstrādei, definēti iespējamie risinājumi | 0 | 1 | 3 | 4 | 5 |  |
| 1.5. Aprakstīti formālie paņēmieni- fotogrāfiju kolekcijas kompozīcija, tonalitāte, fotografēšanas paņēmieni | 0 | 1 | 3 | 4 | 5 |  |
| 1.6. Aprakstīta izvēlētā fotografēšanas vide un apstākļi, pamatota to izvēle. | 0 | 1 | 3 | 4 | 5 |  |
| 1.7. Uzskaitīti un pamatoti fotogrāfiju kolekcijas izgatavošanai nepieciešamie materiālie un tehnoloģiskie resursi | 0 | 1 | 3 | 4 | 5 |  |
| 1.8. Izvērtētas fotogrāfiju kolekcijas funkcionalitāte un lietišķā pielietojamība | 0 | 1 | 3 | 4 | 5 |  |
| 1.9. Fotogrāfiju kolekcijas apraksta kvalitāte un atbilstība norādījumiem (*1.pielikums*) | 0 | 4 | 6 | 8 | 10 |  |
| **2. Pamatot fotogrāfiju kolekcijas izgatavošanā pieņemtos lēmumus** *(maksimāli iegūstamais punktu skaits 50 punkti)* | 2.1. Uzskaitīti darba uzdevumam atbilstošākie fotogrāfiju atlases kritēriji | 0 | 2 | 3 | 5 | 7 |  |
| 2.2. Pamatota izmantoto fotografēšanas paņēmienu izvēle, ekspozīcijas parametri | 0 | 2 | 3 | 5 | 7 |  |
| 2.3. Pamatota pielietotā apgaismojuma izvēle | 0 | 2 | 3 | 5 | 7 |  |
| 2.4. Pamatota izmantotās vides un fonu izvēle | 0 | 2 | 3 | 5 | 7 |  |
| 2.5. Pamatota pielietotā kadrējuma un kompozīcijas izvēle | 0 | 2 | 3 | 5 | 7 |  |
| 2.6. Izstrādātais fotogrāfiju kolekcijas izgatavošanas procesa apraksta kvalitāte un atbilstība norādījumiem (*1.pielikums*), aprakstīti secinājumi | 0 | 4 | 6 | 8 | 10 |  |
| 2.7. Veikts pamatots fotogrāfiju izgatavošanas izmaksu aprēķins | 0 | 1 | 3 | 4 | 5 |  |
|  | **Par teorētisko daļu maksimāli iegūstamais punktu skaits 100 punkti** | | | | | |  |
| **Praktiskā daļa** | |  |  |  |  |  |  |
| **3. Izgatavot fotogrāfiju kolekciju.** *(maksimāli iegūstamais punktu skaits 70)* | 3.1. Fotogrāfiju kolekcijas atlase veikta atbilstoši darba uzdevumam | 0 | 4 | 6 | 8 | 10 |  |
| 3.2. Veikta fotogrāfiju atlase (6-12 fotogrāfijas) atbilstoši darba uzdevumam un kvalitātes kritērijiem | 0 | 4 | 6 | 8 | 10 |  |
| * 1. Fotogrāfiju kolekcijas tehniskie risinājumi atbilst izvirzītajam darba uzdevumam | 0 | 4 | 6 | 8 | 10 |  |
| * 1. Fotogrāfiju kolekcijas mākslinieciskais risinājums atbilst darba uzdevumam | 0 | 4 | 6 | 8 | 10 |  |
| * 1. Tonalitātes un krāsu korekcijas veiktas atbilstoši darba uzdevumam | 0 | 4 | 6 | 8 | 10 |  |
| * 1. Kadrējuma un kompozīcijas korekcijas veiktas atbilstoši darba uzdevumam | 0 | 4 | 6 | 8 | 10 |  |
| * 1. Fotogrāfiju kolekcija demonstrē sadarbību ar pasūtītāju | 0 | 4 | 6 | 8 | 10 |  |
| 1. **Studijas apstākļos fotografēt portretu.**   *(maksimāli iegūstamais punktu skaits 40)* | 4.1. Darba vide organizēta droši, uzturēta kārtībā darba laikā un pēc darba veikšanas | 0 | 1 | 3 | 4 | 5 |  |
| * 1. Gaismošana veikta atbilstoši uzdevumam (izmantoti 2 - 4 pastāvīgās gaismas avoti) | 0 | 1 | 3 | 4 | 5 |  |
| * 1. Objektīvs izvēlēts atbilstoši uzdevumam (50 mm - 200 mm) | 0 | 1 | 3 | 4 | 5 |  |
| * 1. Aksesuāri un palīgaprīkojums izvēlēts atbilstoši uzdevumam | 0 | 1 | 3 | 4 | 5 |  |
| * 1. Fotografēšanas procesa norise (komunikācija ar modeli) | 0 | 4 | 6 | 8 | 10 |  |
| * 1. Izmantoto kameras uzstādījumu pamatojums (mutiski) | 0 | 4 | 6 | 8 | 10 |  |
| **5. Prezentēt darbu un atbildēt uz komisijas jautājumiem.** *(maksimāli iegūstamais punktu skaits 90)* | 5.1. Digitālās prezentācijas estētiskā kvalitāte | 0 | 1 | 3 | 4 | 5 |  |
| 5.2. Digitālās prezentācijas atbilstība prasībām (*2.pielikums*) | 0 | 4 | 6 | 8 | 10 |  |
| 5.3. 4 fotogrāfiju kvalitāte | 0 | 8 | 12 | 16 | 20 |  |
| * 1. 4 fotogrāfiju noformējuma atbilstība un kvalitāte | 0 | 4 | 6 | 8 | 10 |  |
| * 1. Prezentācijā norādīti un pamatoti portreta fotografēšanā izmantotie kameras uzstādījumi | 0 | 1 | 3 | 4 | 5 |  |
| * 1. Portretu fotogrāfiju kvalitāte | 0 | 4 | 6 | 8 | 10 |  |
| * 1. Prezentācijas kultūra | 0 | 4 | 6 | 8 | 10 |  |
| * 1. Fotogrāfiju kolekcijas izgatavošanas procesa un rezultātu analīze | 0 | 4 | 6 | 8 | 10 |  |
| * 1. Pašvērtēšanas prasmes, izmantota profesionālā terminoloģija. | 0 | 1 | 3 | 4 | 5 |  |
| * 1. Komunikācijas un argumentācijas prasmes | 0 | 1 | 3 | 4 | 5 |  |
|  | **Par praktisko daļu maksimāli iegūstamais punktu skaits 200 punkti** | | | | | |  |
| Eksaminācijas komisijas priekšsēdētājs:\_\_\_\_\_\_\_\_\_\_\_\_\_\_ \_\_\_\_\_\_\_\_\_\_  Priekšsēdētāja vietnieks: \_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_  Eksaminācijas komisijas loceklis: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | Maksimāli iegūstamais punktu skaits kopā:  **300 punkti** | | | | |  |

Kritēriju apraksts: I – neatbilstošs, nederīgs, nav izmantojams, II – izmantojams tikai pēc būtisku uzlabojumu veikšanas, III– pieļautas mazas nepilnības, izmantojams pēc dažu nelielu korekciju veikšanas, IV - pieļauta maza nepilnība, izmantojams pēc vienas nelielas korekcijas veikšanas, V – izpildīts precīzi, nav nepieciešami uzlabojumi

**SASKAŅOTS**

Latvijas Nacionālais kultūras centrs

Kultūras un radošās industrijas izglītības nodaļas

Vizuālās mākslas izglītības eksperte

(paraksts\*) Ilze Kupča

*1.pielikums*

**Norādījumi fotogrāfiju kolekcijas izpētes, izstrādes un procesa apraksta noformēšanai**

1. Vispārīgās prasības

Kolekcijas pamatojumu aprakstu noformē datorsalikumā un saglabā (.pdf)

Lapu skaitīšanu sāk ar titullapu, taču uz titullapas numuru neraksta.

1. Struktūra
   1. Titullapa.

Uz titullapas jānorāda:

* + 1. Darba nosaukums;
    2. Autora vārds, uzvārds;
    3. Izglītības iestāde un izglītības programma;
    4. Iegūstamā kvalifikācija;
    5. Darba vadītāja vārds, uzvārds;
    6. Darba izveides vieta un laiks.
  1. Satura rādītājs.

Satura rādītājā iekļauj visu nodaļu un apakšnodaļu nosaukumus to numerācijas secībā un norāda atbilstošās lappuses numuru.

* 1. Darba anotācija.

Anotācijai jāsniedz vispārīgs priekšstats par darbu kopumā, neiedziļinoties detaļās.

* 1. Ievads.

Ievadā apraksta un analizē izvēlēto tēmu un tās aktualitāti, formulē ko autors vēlas izpētīt, uzzināt, kādas tehnoloģijas pielietot, kādu rezultātu sasniegt.

* 1. Nodaļas

**Nodaļas veido 1. un 2. uzdevumu materiālu apkopojums.**

* + 1. Darba uzdevums.
    2. Analogu izpēte.
    3. Fotogrāfiju kolekcijas izstrāde. Pielietotie mākslinieciskās izteiksmes līdzekļi, metodes un tehniskie risinājumi.
    4. Laika grafiks.
    5. Materiāli tehnoloģiskais nodrošinājums.
    6. Fotogrāfiju kolekcijas izgatavošanas izmaksas.
    7. Fotogrāfiju kolekcijas funkcionālais pielietojums.
    8. Fotogrāfiju kolekcijas vizuālais materiāls (12 fotogrāfijas).
  1. Secinājumi.

Secinājumos apkopo darba galvenās atziņas.

Secinājumu daļu vēlams rakstīt tā, lai ikvienam, kas to lasa, būtu skaidrs, kāds bija darba mērķis, kas sasniegts (vai nesasniegts). Vēlams aprakstīt kā darba izstrāde palīdzēja (vai nepalīdzēja) atrast atbildes uz paša uzdotajiem jautājumiem, kas bija veiksmīgākais un grūtākais visā darba izstrādes procesā.

* 1. Izmantotā literatūra un avoti.

Izmantoto avotu un literatūras sarakstā tiek uzrādīti visi izmantotie avoti un darbi, uz kuriem atsaucas autors, kā arī tie, kurus autors izstudējis darba sagatavošanas gaitā.

* 1. Pielikumi.

1. Teksts

Datorsalikuma pamattekstam izmanto 12 lieluma burtus ar intervālu 1,5 starp rindiņām. Nodaļu un apakšnodaļu burtu lielums ir 14. Teksta attālums no lapas augšējās un kreisās malas -30 mm, no labās un apakšējās malas - 20 mm. Rindkopas pirmo rindiņu sāk ar atkāpi. Rindkopas kārto bez atstarpēm.

Lappuses tiek numurētas, izņemot titullapu un satura rādītāju, kuri tiek ieskaitīti kopapjomā, bet netiek numurēti. Numerāciju veic ar arābu cipariem lapas apakšējās daļas vidū vai labajā pusē.

Katra nodaļa, apakšnodaļa jāsāk jaunā lappusē. Nodaļu nosaukumus raksta ar lielajiem burtiem, apakšnodaļu - ar mazajiem burtiem un lielo sākuma burtu treknrakstā. Aiz nosaukuma punktu neliek. Nosaukumos pārnesumus nelieto, tos nepasvītro. Nosaukumus centrē rindiņas vidū. Nosaukuma attālums no iepriekšējā un turpmākā teksta ir viena rinda.

Nodaļas numurē ar arābu cipariem un piešķirtos numurus raksta pirms nodaļas nosaukuma. Apakšnodaļas numurē attiecīgās nodaļas ietvaros ar diviem arābu cipariem: piemēram, pirmās nodaļas apakšnodaļu numuri būs 1.1., 1.2. utt. Apakšpunktu apzīmēšanai izmanto arābu ciparus ar apaļo iekavu aiz tiem, piemēram, 1), 2) utt. Tekstu aiz cipara ar iekavu raksta ar mazo burtu.

Ievadam, secinājumiem un priekšlikumiem, literatūras sarakstam un saturam numurus nepiešķir. Atsauci uz izmantoto literatūru un avotiem noformē, apaļajās iekavās norādot aiz citētā darba (citāti jāliek pēdiņās) kārtas numuru izmantotās literatūras sarakstā. Piemēram, (2) vai (3, 7, 11). Atsaucoties uz kādu noteiktu grāmatas lappusi, tā jānorāda aiz grāmatas citēšanas numura, piemēram: (4, 70. lpp.).

1. Ilustrācijas, tabulas

Darbā ievietoto ilustrāciju - fotogrāfiju, skiču, shēmu, grafiku, diagrammu u. tml. - apzīmēšanai izmanto vienu un to pašu terminu *attēls*. Attēli tiek numurēti nodaļas ietvaros un katram no tiem ir jābūt savam nosaukumam. Nosaukumu raksta ar maziem burtiem un lielo sākuma burtu, bez punkta nosaukuma beigās. Tekstā, kura ilustrēšanai izmantots attēls, attiecīgā vietā jādod atsauce uz to. Ja attēlam vajadzīgi paskaidrojumi, tos raksta zem nosaukuma. Tos atļauts rakstīt ar mazāka izmēra burtiem.

Piemērs - pirmajā nodaļā ievietotais trešais pēc kārtas attēls.

1. att. Attēla nosaukums.

Ja nodaļā ir tikai viena ilustrācija, tad to nenumurē, bet raksta tikai tās nosaukumu.

Darbā ievietotās tabulas tiek numurētas un katrai no tām jābūt savam nosaukumam. Tabulas nosaukumu raksta virs tabulas ar maziem burtiem un lielo sākuma burtu, bez punkta nosaukuma beigās. Tabulas numurē nodaļas ietvaros ar arābu cipariem. Tabulas numuru raksta labajā pusē virs tabulas nosaukuma. Tekstā attiecīgā vietā jādod atsauce uz tabulu.

Piemērs - pirmajā nodaļā ievietotas trešās pēc kārtas tabulas apraksts:

1. tabula

Tabulas nosaukums

|  |  |  |  |  |
| --- | --- | --- | --- | --- |
|  |  |  |  |  |
| Ja darbā vai nodaļā ir tikai viena tabula, tad to nenumurē, bet raksta ti | | | | kai tās nosaukumu. |

1. Pielikumi

Dažādus palīgmateriālus, kas neiekļaujas darba pamatsaturā, pievieno darbam kā pielikumus ar kopīgu virsrakstu PIELIKUMI uz atsevišķas lapas. Katru pielikumu sāk ar jaunu lapu, lapas labajā augšējā stūrī norādot tā kārtas numuru, piemēram: 1. pielikums, 2. pielikums utt. Zem šī uzraksta nākamās rindiņas vidū, raksta pielikuma nosaukumu. Ja darbam ir viens pielikums, tad kopīgu virsrakstu neraksta un pielikumam numuru nepiešķir. Tekstā attiecīgā vietā jādod atsauce uz pielikumu.

* 1. Avotu un izmantotās literatūras saraksts.

Avotus un izmantoto literatūru bibliogrāfiski apraksta sarakstā, tos sarindo alfabēta secībā pēc autora uzvārda vai darba nosaukuma. Sarakstu ieteicams sākt ar latīņu alfabētā rakstītiem darbiem (latviešu, angļu, vācu u.c. valodās), pēc tam - kirilicā rakstītiem darbiem (krievu u.c. valodās). Aprakstīšanas pamatprincipi ir šādi:

* + 1. Grāmatām;

Autora uzvārds, vārds vai iniciālis. *Grāmatas nosaukums.* Izdošanas vieta: izdevniecība, izdošanas gads. Lappušu skaits vai citētā lappuse(s).

Piemērs

Gombrihs, E.H. *Mākslas vēsture.* Rīga: Zvaigzne ABC, 1997. 688 lpp.

Ja autoru skaits ir lielāks par trim, tad grāmatu apraksta pēc nosaukuma un ziņas par trim autoriem sniedz aiz nosaukuma. Informāciju par pārējiem autoriem aizstāj ar apzīmējumu "u.c.".

Piemērs

*Svešvārdu vārdnīca.* Ašmanis, M., Bērziņa, E., Buiķe, M. u.c. Rīga: Norden AB, 2002. 799 lpp.

* + 1. Rakstiem periodikā;

Autora uzvārds, vārds vai iniciālis. Raksta nosaukums. Izdevuma nosaukums, numurs vai izdošanas mēnesis, izdošanas gads, raksta ietverošās lappuses.

Piemērs

Vējš, V. Reklāma kā politika. *Dizaina studija,* Nr.20, 2009, 19. - 21. lpp.

* + 1. Rakstiem rakstu krājumos;

Autora uzvārds, vārds vai iniciālis. Raksta nosaukums. No: *Rakstu krājuma nosaukums.*

Izdošanas vieta: izdevniecība vai izdevējs, izdošanas gads. Raksta ietverošās lappuses.

Piemērs

Lukševics, U. Mums patīk konkursi. No: *Kā rodas laba arhitektūra?* Rīga: Arhitektūras veicināšanas fonds, 2008, 78. - 87. lpp.

* + 1. Interneta materiāliem.

Autora uzvārds, vārds vai iniciālis. *Publikācijas nosaukums.* Kvadrātiekavās norāde par elektroniskā resursa veidu. Kvadrātiekavās datums, kad interneta resurss skatīts. Piezīme par publikācijas pieeju internetā.

Piemērs

Radošā industrija [tiešsaiste]. [Skatīts 02.10.2021]. Pieejams: [*http://kriic.lv/kat/radosa-*](http://kriic.lv/kat/radosa-indistrija/par-radoso-industriju)[*indistrija/par-radoso-industriju.*](http://kriic.lv/kat/radosa-indistrija/par-radoso-industriju)

*2.pielikums*

**Norādījumi fotogrāfiju kolekcijas digitālās prezentācijas noformēšanai**

1. Vispārīgās prasības

Kopā 8-10 slaidi, prezentācijas struktūru un saturu var pielāgot.

Informāciju noformē datorsalikumā. Tekstam jābūt salasāmam, var akcentēt atslēgvārdus.

1. Struktūra
   1. Titullapa. Uz titullapas jānorāda:
      1. Izglītības iestāde un izglītības programma;
      2. Autora vārds, uzvārds;
      3. Darba nosaukums;
      4. Darba vadītāja vārds, uzvārds;
   2. Darba uzdevums fotogrāfiju kolekcijas izstrādei, sadarbības partnera raksturojums.
   3. Analogu izpēte (attēls, autors, secinājums).
   4. Fotogrāfiju kolekcijas vizuālais materiāls. Fotogrāfiju kolekcijā pielietotie mākslinieciskās izteiksmes līdzekļi, tehniskie risinājumi.
   5. Fotogrāfiju kolekcijas izgatavošanas izmaksas.
   6. Fotogrāfiju kolekcijas funkcionālā pielietojums.
   7. Secinājumi.
   8. Portreta fotogrāfijas oriģināls, digitāli apstrādāts attēls, izmantoto kameras uzstādījumu un izvēlētā apgaismojuma ietekmes uz attēlu apraksts (īsi).